BEM ผู้โดยสารรถไฟฟ้ามิ.ย.พุ่งปรี๊ด! จับตากำไร Q2 โต 2 เท่าตัว
โบรกเชียร์ซื้อ BEM เคาะเป้า 10.20 บ. รับผู้โดยสารรถไฟฟ้ามิ.ย.ทะยานแรง 143% เทียบช่วงเดียวกันปีก่อน คาดกำไรไตรมาส 2/65 โตกระฉูด 200% แตะ 700 ลบ. ดันทั้งปีเฉียด 3 พันลบ. 
BEM ผู้โดยสารรถไฟฟ้ามิ.ย.พุ่งปรี๊ด 143% จับตากำไรไตรมาส 2/65 โต 200% แตะ 700 ลบ. ลุ้นดันทั้งปีเฉียด 3 พันลบ.
12 ก.ค. 2565

บล.เคทีบีเอสที ระบุในบทวิเคราะห์(12 ก.ค.2565) ว่า บริษัท ทางด่วนและรถไฟฟ้ากรุงเทพ จำกัด (มหาชน) หรือ BEM รายงานจำนวนผู้โดยสารรถไฟฟ้าเดือน มิ.ย.2565 อยู่ที่ 2.8 แสนเที่ยว/วัน (โต 134% เทียบช่วงเดียวกันของปีก่อน, โต 23% เทียบเดือนก่อนหน้า) โดยครึ่งปีแรก 2565 อยู่ที่ 2.1 แสนเที่ยว/วัน (โต 26%เทียบช่วงเดียวกันของปีก่อน)
ขณะที่ผู้ใช้ทางด่วนเดือน มิ.ย. 2565 อยู่ที่ 1.06 ล้านเที่ยว/วัน (โต 32% เทียบช่วงเดียวกันของปีก่อน,โต 2% เทียบเดือนก่อนหน้า) และครึ่งแรกปี 2565 เฉลี่ยอยู่ที่ 9.9 แสนเที่ยว/วัน (โต 14% เทียบช่วงเดียวกันของปีก่อน) (ที่มา:BEM)
ทั้งนี้ KTBST: มองเป็นบวกต่อตัวเลขผู้ใช้บริการเดือน มิ.ย. โดยเฉพาะผู้โดยสารรถไฟฟ้าที่ฟื้นตัวดีกว่าคาดมาก โดยสูงกว่าประเมินเบื้องต้นที่ 2.4-2.5 แสนเที่ยว/วัน ขณะที่หากเทียบเป็นสัดส่วนกับตัวเลขก่อนการระบาด COVID-19 สัดส่วนปริมาณผู้โดยสารรถไฟฟ้าเดือน มิ.ย. 2565 อยู่สูงถึง 69% และผู้ใช้ทางด่วนอยู่ที่ 84% แล้ว
สำหรับทิศทางเดือน ก.ค. 2565 แม้จะมีความกังวลต่อตัวเลขผู้ติดเชื้อที่มีแนวโน้มสูงขึ้น แต่เบื้องต้นเราประเมินผู้ใช้บริการโดยรวมจะยังฟื้นตัวต่อเนื่องได้ และครึ่งหลังปี 2565 ยังอยู่ในทิศทางที่ดี ด้วยปัจจัยหนุนจากภาคท่องเที่ยวที่ขยายตัวมากขึ้นหลังการยกเลิก Thailand Pass รวมถึงมองว่ามี
โดยมีโอกาสน้อยที่รัฐจะกลับไปใช้มาตรการควบคุม COVID-19 แบบเข้มงวดอีกครั้ง เบื้องต้นประเมินกำไรสุทธิไตรมาส 2/2565 จะฟื้นตัวสูงอยู่ในระดับ 600-700 ล้านบาท (โต 200-250% เทียบช่วงเดียวกันของปีก่อน, โต 80-110% เทียบไตรมาสก่อนหน้า) หนุนโดย
1) ผู้ใช้บริการขยายตัวดีตามการทยอยคลายมาตรการ COVID-19 และการกลับมาใช้ชีวิตปกติมากขึ้น โดยผู้โดยสารรถไฟฟ้าเฉลี่ยไตรมาส 2/2565 อยู่ที่ 2.3 แสนเที่ยว/วัน (โต 94% เทียบช่วงเดียวกันของปีก่อน,โต 23% เทียบไตรมาสก่อนหน้า) และผู้ใช้ทางด่วนอยู่ที่ 1.03 ล้านเที่ยว/วัน (โต33%เทียบช่วงเดียวกันของปีก่อน, โต 7% เทียบไตรมาสก่อนหน้า) และ 2) รายได้เงินปันผลจาก TTW และ CKP รวมราว 330 ล้านบาท ทั้งนี้คงประมาณการกำไรสุทธิปี 2565 ที่ 2.7 พันล้านบาท (โต 166% เทียบช่วงเดียวกันของปีก่อน)
คงคำแนะนำ “ซื้อ” และราคาเป้าหมาย 10.20 บาท อิง SOTP แม้จะมี noise จากความไม่แน่นอนของโครงการสายสีส้ม แต่เรามองว่าราคาหุ้น BEM โดยรวมยังมี catalysts น่าสนใจจากการฟื้นตัวของภาคท่องเที่ยวที่มีโอกาสดีกว่าคาดรวมถึงแผนการประกาศ COVID-19 เป็นโรคประจำถิ่นในครึ่งหลังปี 2565